Суряк - Сурава, Ветлугава эди Ока ляйхень эзга уендеманди мокшень оцю венешнень эзда фкясь. Сурякне тиендсть ина Казаньца, Москуса. Уендемкань тиендезь сёксеста сявомок шадоть самс. Кочксесть алгак васта, караф, куване улель кода тотмадемс тунда оцю уендемкать ведти. Оцю венчень ведти нолдама пингть ванондома пуромкшнесь марнек велесь. Венеж уендемкань тиемс ся ширеса вирьда ламоль. Тефти кярьмотькшнесть полгань полга. Синь фкя пингть ушеткшнесть мзярошка венежень тиендема. Тяфтама полгань эса покодсь 20 - 30 ломань.